Vyhodnotenie medzirezortného pripomienkového konania

Návrh nariadenia vlády Slovenskej republiky o technických požiadavkách a postupoch posudzovania zhody na hračky 

Spôsob pripomienkového konania	 	
Počet vznesených pripomienok, z toho zásadných	78  / 8 	
Počet vyhodnotených pripomienok	78 	
		
Počet akceptovaných pripomienok, z toho zásadných	47  / 5 	
Počet čiastočne akceptovaných pripomienok, z toho zásadných	13  / 1 	
Počet neakceptovaných pripomienok, z toho zásadných	18  / 2 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo výstavby a regionálneho rozvoja Slovenskej republiky 	 	 	 	x 	
2 .	Úrad pre verejné obstarávanie 	4 (4o,0z) 	 	 	 	
3 .	Úrad priemyselného vlastníctva Slovenskej republiky 	 	 	x 	 	
4 .	Generálna prokuratúra Slovenskej republiky 	 	 	x 	 	
5 .	Protimonopolný úrad Slovenskej republiky 	 	 	x 	 	
6 .	Republiková únia zamestnávateľov 	 	 	 	x 	
7 .	Únia miest Slovenska 	 	 	 	x 	
8 .	Ústredie práce, sociálnych vecí a rodiny 	 	 	 	x 	
9 .	Centrum pre medzinárodnoprávnu ochranu detí a mládeže 	 	 	 	x 	
10 .	Národný bezpečnostný úrad 	 	 	x 	 	
11 .	Konfederácia odborových zväzov Slovenskej republiky 	 	 	 	x 	
12 .	Združenie podnikateľov Slovenska 	 	 	 	x 	
13 .	Slovenská obchodná a priemyselná komora 	 	 	 	x 	
14 .	Asociácia zamestnávateľských zväzov a združení Slovenskej republiky 	 	 	x 	 	
15 .	Národná banka Slovenska 	 	 	x 	 	
16 .	Slovenský živnostenský zväz 	 	 	 	x 	
17 .	Slovenská národná akreditačná služba 	 	 	 	x 	
18 .	Technický skúšobný ústav Piešťany, š. p 	 	 	 	x 	
19 .	Legislatívna rada vlády Slovenskej republiky 	 	 	 	x 	
20 .	Združenie miest a obcí Slovenska 	 	 	x 	 	
21 .	Európske spotrebiteľské centrum 	 	 	 	x 	
22 .	Magistrát hlavného mesta SR 	 	 	 	x 	
23 .	Košický samosprávny kraj 	 	 	 	x 	
24 .	Bratislavský samosprávny kraj 	 	 	x 	 	
25 .	Banskobystrický samosprávny kraj 	 	 	 	x 	
26 .	Trenčiansky samosprávny kraj 	 	 	 	x 	
27 .	Trnavský samosprávny kraj 	 	 	 	x 	
28 .	Žilinský samosprávny kraj 	 	 	 	x 	
29 .	Slovenský metrologický inšpektorát 	 	 	 	x 	
30 .	Slovenský metrologický ústav 	 	 	 	x 	
31 .	Slovenský ústav technickej normalizácie 	 	 	 	x 	
32 .	Nitriansky samosprávny kraj 	 	 	 	x 	
33 .	Zväz priemyselných výskumných a vývojových organizácií  	 	 	 	x 	
34 .	Ministerstvo financií Slovenskej republiky 	4 (4o,0z) 	 	 	 	
35 .	Ministerstvo zahraničných vecí Slovenskej republiky 	2 (2o,0z) 	 	 	 	
36 .	Ministerstvo obrany Slovenskej republiky 	5 (5o,0z) 	 	 	 	
37 .	Najvyšší kontrolný úrad Slovenskej republiky 	 	 	x 	 	
38 .	Zväz priemyslu Slovenska 	 	 	 	x 	
39 .	Úrad jadrového dozoru Slovenskej republiky 	 	 	x 	 	
40 .	Štátny dopravný úrad 	 	 	 	x 	
41 .	Slovenská legálna metrológia 	 	 	 	x 	
42 .	Odbor aproximácie práva sekcie vládnej legislatívy Úradu vlády SR 	 	11 (11o,0z) 	 	 	
43 .	Štatistický úrad Slovenskej republiky 	5 (5o,0z) 	 	 	 	
44 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
45 .	Ministerstvo školstva, vedy, výskumu a športu Slovenskej republiky 	 	 	x 	 	
46 .	Najvyšší súd Slovenskej republiky 	 	 	x 	 	
47 .	Úrad vlády Slovenskej republiky 	 	 	x 	 	
48 .	Správa štátnych hmotných rezerv Slovenskej republiky 	 	 	x 	 	
49 .	Prešovský samosprávny kraj 	 	 	 	x 	
50 .	Úrad geodézie, kartografie a katastra Slovenskej republiky 	 	 	x 	 	
51 .	Úrad pre normalizáciu, metrológiu a skúšobníctvo Slovenskej republiky 	 	 	 	x 	
52 .	Ministerstvo kultúry Slovenskej republiky 	5 (5o,0z) 	 	 	 	
53 .	Ministerstvo dopravy, výstavby a regionálneho rozvoja Slovenskej republiky 	3 (3o,0z) 	 	 	 	
54 .	Ministerstvo hospodárstva Slovenskej republiky 	12 (4o,8z) 	 	 	 	
55 .	Podpredseda vlády SR pre ľudské práva a národnostné menšiny 	 	 	 	x 	
56 .	Ministerstvo spravodlivosti Slovenskej republiky 	2 (2o,0z) 	 	 	 	
57 .	Konferencia biskupov Slovenska 	 	 	 	x 	
58 .	Ministerstvo zdravotníctva Slovenskej republiky 	10 (10o,0z) 	 	 	 	
59 .	Odbor verejného obstarávania 	 	 	 	x 	
60 .	Ministerstvo vnútra Slovenskej republiky 	1 (1o,0z) 	 	 	 	
61 .	Odbor právnych služieb a odvolacích konaní 	 	 	 	x 	
62 .	Ministerstvo životného prostredia Slovenskej republiky  	 	 	x 	 	
63 .	Úrad splnomocnenca vlády SR pre územnú samosprávu, integrovaný manažment povodí a krajiny 	 	 	 	x 	
64 .	Ministerstvo pôdohospodárstva a rozvoja vidieka Slovenskej republiky 	3 (3o,0z) 	 	 	 	
65 .	Združenie samosprávnych krajov v SR 	 	 	 	x 	
66 .	Úrad pre reguláciu sieťových odvetví 	 	 	x 	 	
67 .	Slovenská obchodná inšpekcia 	10 (10o,0z) 	 	 	 	
	SPOLU	67 (59o,8z) 	11 (11o,0z) 	17 	35 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
ÚVO 	K vlastnému materiálu 
V § 2 písm. a) navrhujeme zmeniť prvú časť textu nasledovne: "hračkou výrobok, ktorý nie je navrhnutý alebo určený výlučne na hranie dieťaťa vo veku do 14 rokov;". 
Odôvodnenie: gramatická chyba, súlad s pravidlami slovenského pravopisu 	O 	ČA 	Definícia pojmu hračky bola prepracovaná. 	
ÚVO 	K vlastnému materiálu 
V § 6 písm. b) v texte pred bodkočiarkou "hračka nespĺňa požiadavky ustanovenými týmto nariadením vlády" odporúčame nahradiť slovo "ustanovenými" slovom "ustanovené". 
Odôvodnenie: gramatická chyba 	O 	A 	Pripomienka zapracovaná. 	
ÚVO 	K vlastnému materiálu 
§ 7 ods. 2 odporúčame upraviť tak, že za slovo "plní" sa vloží slovo"rovnako" a slovo "obdobne" sa vypustí. 
Odôvodnenie: Z článku 8 transponovanej smernice EP a Rady 2009/48/ES vyplýva, že na dovozcu alebo distribútora, ktorý sa považuje podľa odseku 1 predmetného ustanovenia za výrobcu, sa vzťahujú tie isté povinnosti ako sú uvedené pre výrobcu v článku 4 smernice. 	O 	A 	Pripomienka zapracovaná. 	
ÚVO 	K vlastnému materiálu 
V § 17 ods. 2 vetu: "Dodržiava pri tom dôslednosť a úroveň ochrany..." navrhujeme z dôvodu lepšej zrozumiteľnosti upraviť nasledovne: " Pri vykonávaní svojej činnosti je dôsledná a dodržiava úroveň ochrany vyžadovanú na zhodu hračky s požiadavkami ustanovenými týmto nariadením vlády." 	O 	A 	Pripomienka zapracovaná. 	
MF SR 	Všeobecne 
Beriem na vedomie, že návrh nemá vplyv na rozpočet verejnej správy. 	O 	A 	Vzaté na vedomie. 	
MF SR 	Všeobecne 
Návrh je potrebné zosúladiť s čl. 6 Legislatívnych pravidiel vlády SR [napr. § 2 písm. b), i), l) a m), § 10 ods. 1,§ 14 ods. 3 písm. d), § 16 ods. 3, príloha č. 2 bod 3 písm. l)] a s prílohou č. 5 týchto pravidiel (ďalej len „príloha LPV“) (§ 16 ods. 2 zosúladiť s bodom 21 prílohy LPV, prílohu č. 6 bod 8 zosúladiť s bodom 6 prílohy LPV, prílohy č. 1 až 8 – systematika členenia).  	O 	ČA 	Návrh bol prehodnotený v kontexte čl . 6 legislatívnych pravidiel vlády, niektoré ustanovenia boli upravené. § 16 ods. 2 bol prepracovaný. Systematika členenia príloh vychádza z preberanej smernice a predkladateľ považuje za vhodnejšie ju ponechať. 	
MF SR 	K § 11, 12, 15 a 16 
Odporúčam v § 11 ods. 6, § 12 ods. 2, § 15 ods. 4 a § 16 ods. 2 uviesť odkaz na zákon Národnej rady Slovenskej republiky č. 270/1995 Z. z. o štátnom jazyku v znení neskorších predpisov. 	O 	A 	Pripomienka zapracovaná. 	
MF SR 	Všeobecne 
Návrh odporúčam prehodnotiť v kontexte s Ústavou SR, pretože by mohol byť nesúladný s jej čl. 2 ods. 2 Ústavy SR (§ 9 ods. 4, § 16 ods. 3, § 18 ods. 1 až 9 a 11, § 19), pretože upravuje pôsobnosť štátneho orgánu. 	O 	A 	Návrh bol prehodnotený. Postup štátnych orgánov pri výkone dohľadu nad dodržiavaním ustanovených povinností bude riešený v zákone o technickej normalizácii, posudzovaní zhody a trhovom dohľade. 	
MZV SR 	§ 5 písm. g) 
Za slovo "prešetriť" odporúčame vložiť slovo "sťažnosť". Pripomienka legislatívno-technická. 	O 	A 	Pripomienka zapracovaná. 	
MZV SR 	§ 6 písm. b) 
Odporúčame slovo "ustanovenými" zmeniť na "ustanovené". Pripomienka legislatívno-technická.  	O 	A 	Pripomienka zapracovaná. 	
MO SR 	K § 2 návrhu nariadenia vlády  
Odporúčame preformulovať písmeno n) tak, aby jeho znenie zodpovedalo požiadavke všeobecnej zrozumiteľnosti vyplývajúcej z čl. 6 ods. 1 a 3 Legislatívnych pravidiel vlády SR.  	O 	A 	Z pojmu bola vypustená predložka "pre", ktorá spôsobovala nezrozumiteľnosť pojmu "určenie na hranie".  	
MO SR 	K § 8 ods. 1 návrhu nariadenia vlády  
Odporúčame navrhované znenie písmen a) a b) zladiť s úvodnou vetou odseku, ako aj so znením preberaného ustanovenia čl. 9 Smernice Európskeho parlamentu a Rady 2009/48/ES z 18. júna 2009 o bezpečnosti hračiek. Navrhujeme slová „výrobcu, splnomocneného zástupcu, dovozcu alebo distribútora“ nahradiť napr. slovom „podnikateľ“.  	O 	ČA 	Ustanovenie bolo rozdelené a presunuté medzi povinnosti k jednotlivým subjektom. 	
MO SR 	K § 12 a k prílohe č. 6 návrhu nariadenia vlády  
Odporúčame v § 12 ods. 1 písm. a) a v prílohe č. 6, bode 3 za slovo „meno“ vložiť slová „a priezvisko“. Zároveň odporúčame zladiť uvedené ustanovenia z hľadiska uvádzania ostatných údajov o výrobcovi alebo o jeho splnomocnenom zástupcovi.  	O 	ČA 	Použitie pojmu "meno" bolo v uvedenom ustanovení prehodnotené a slovo "meno" bolo doplnené na "obchodné meno". 	
MO SR 	K poznámkam pod čiarou v návrhu nariadenia vlády 
Odporúčame v poznámke pod čiarou k odkazu 25 uviesť skrátenú citáciu právneho predpisu, a to v nadväznosti na bod 22 prílohy č. 5 k Legislatívnym pravidlám vlády SR. Citovaný právny predpis je prvý raz uvedený už v rámci poznámky pod čiarou k odkazu 4.  	O 	A 	Pripomienka zapracovaná. 	
MO SR 	K § 22 návrhu nariadenia vlády  
Odporúčame v uvedenom ustanovení precizovať názov právneho predpisu, ktorý sa má návrhom nariadenia zrušiť, pričom za slová „posudzovania zhody“ navrhujeme vložiť slová „na hračky“. Zároveň navrhujeme vypustiť slová „k dátumu účinnosti tohto nariadenia vlády“ ako nadbytočné.  	O 	A 	Zrušovacie ustanovenie bolo upravené. 	
OAP SVL ÚV SR 	K tabuľke zhody 
Upozorňujeme na nesprávny text návrhu nariadenia uvedený k transpozícii čl. 5 ods. 2 smernice 2009/48/ES. K transpozícii uvedeného ustanovenia smernice 2009/48/ES požadujeme uviesť text § 4 ods. 2 návrhu nariadenia. 	O 	A 	Tabuľka zhody bola upravená. 	
OAP SVL ÚV SR 	K § 17 
Podľa čl. 23 ods. 3 smernice 2009/48/ES „ak notifikujúci orgán deleguje alebo inak poveruje orgán, ktorý nie je orgánom štátnej správy, posudzovaním, notifikáciou alebo monitorovaním uvedenými v odseku 1, tento orgán musí byť právnickou osobou“. Požadujeme túto požiadavku explicitne uviesť v návrhu nariadenia a príslušné ustanovenie uviesť do tabuľky zhody k transpozícii uvedeného ustanovenia smernice 2009/48/ES. 	O 	N 	Notifikujúcim orgánom v podmienkach Slovenskej republiky je Úrad pre normalizáciu, metrológiu a skúšobníctvo Slovenskej republiky (ďalej len "úrad"). V súčasnosti platný zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov a ani navrhovaný nový zákon o technickej normalizácii, posudzocaní zhody a trhovom dohľade neumožňuje a nepredpokladá, že by úrad mohol delegovať alebo inak poveriť posudzovaním a notifikáciou iné osoby alebo monitorovaním podľa čl. 23 ods. 1 iné subjekty ako orgány štátnej správy. Vzhľadom na uvedené podľa názoru predkladateľa požiadavka nemusí byť explicitne uvedená v texte nariadenia, ale vysvetlenie uvedie v tabuľke zhody. 	
OAP SVL ÚV SR 	K § 7  
V zmysle čl. 8 smernice 2009/48/ES sa na dovozcov a distribútorov v uvedených prípadoch uplatňujú rovnaké povinnosti ako na výrobcu. Požadujeme preto v § 7 ods. 2 návrhu nariadenia slovo „obdobne“ nahradiť slovom „rovnako“. 	O 	A 	Pripomienka zapracovaná. 	
OAP SVL ÚV SR 	K § 6 
Podľa čl. 7 ods. 4 smernice 2009/48/ES „distribútori, ktorí sa domnievajú alebo majú dôvod domnievať sa, že hračka, ktorú sprístupnili na trh, nie je v súlade s príslušnými harmonizačnými právnymi predpismi Spoločenstva, zabezpečia, aby boli prijaté potrebné nápravné opatrenia na dosiahnutie zhody tejto hračky s danými predpismi a v prípade potreby na jej stiahnutie alebo prevzatie späť“. Požadujeme zabezpečiť úplnú transpozíciu tohto ustanovenia a do § 6 písm. d) návrhu nariadenia doplniť, že v prípade potreby bude možné hračku nielen prevziať späť, ale aj stiahnuť. Tieto pojmy sú v zmysle ich definícií podľa nariadenia Európskeho parlamentu a Rady č. 765/2008 rozdielne. 	O 	A 	Pripomienka zapracovaná. 	
OAP SVL ÚV SR 	K § 3 
3. V záujme dosiahnutia úplnej a správnej transpozície čl. 4 ods. 9 smernice 2009/48/ES žiadame precizovať záver ustanovenia § 3 písm. l) návrhu nariadenia, tak aby výrobca bol povinný spolupracovať pri každom prijatom opatrení s cieľom odstrániť riziká, ktoré predstavuje len tá hračka, ktorú uviedol na trh.. 
Rovnakú pripomienku uplatňujeme aj k § 5 písm. j) a primerane aj k § 6 psím. e) návrhu nariadenia. 
 	O 	A 	Pripomienka zapracovaná. 	
OAP SVL ÚV SR 	K § 3 
2. V zmysle § 3 písm. k) vety za bodkočiarkou návrhu nariadenia, ak hračka predstavuje riziko má orgán trhového dohľadu bezodkladne informovať uvedený subjekt a uviesť podrobné údaje, najmä ak ide o nesúlad s harmonizačnými predpismi Spoločenstva a prijaté nápravné opatrenia. Za účelom dosiahnutia správnej transpozície čl. 4 ods. 8 druhá veta smernice 2009/48/ES žiadame preformulovať vetu za bodkočiarkou tak, aby k informovaniu v tomto prípade nedochádzalo „ak ide o nesúlad“, ale tak aby v prípade, že hračka predstavuje riziko, bola poskytnutá informácia, ktorá bude zahŕňať aj to, že ide o nesúlad s harmonizačnými predpismi Spoločenstva a prijaté nápravné opatrenia. 
Rovnakú pripomienku uplatňujeme aj k § 5 písm. h) návrhu nariadenia 
 	O 	A 	Pripomienka zapracovaná. 	
OAP SVL ÚV SR 	K § 3 
1. Podľa čl. 4 ods. 4 druhý pododsek smernice 2009/48/ES majú výrobcovia „ak to považujú za potrebné vzhľadom na riziko, ktoré predstavuje hračka, v záujme ochrany zdravia a bezpečnosti spotrebiteľov vykonať skúšku na základe vzorky hračiek, ktoré sa uvádzajú na trh, prešetria a v prípade potreby vedú register sťažností, nevyhovujúcich hračiek a hračiek, ktoré boli spätne prevzaté, a o každom takomto monitorovaní informujú distribútorov“. Podľa § 3 ods. písm. h) in fine návrhu nariadenia, ktorý transponuje uvedené ustanovenie smernice 2009/48/ES, však výrobca informuje distribútora o vedení registrov. Požadujeme zosúladiť ustanovenie návrhu nariadenia s čl. 4 ods. 4 smernice 2009/48/ES, tak aby výrobca informoval distribútora o každom takomto uvedenom monitorovaní. 	O 	A 	Pripomienka zapracovaná. 	
OAP SVL ÚV SR 	K § 2 
Podľa § 2 písm. g) návrhu nariadenia je chemickou hračkou „hračka určená na priame zaobchádzanie s chemickými látkami a chemickými zmesami, ktorá počas použitia vyvoláva chemickú reakciu alebo podobnú premenu látky a používa sa spôsobom primeraným veku dieťaťa a pod dozorom dospelého“. Toto ustanovenie podľa tabuľky zhody transponuje ustanovenie čl. 3 bod 22 smernice 2009/48/ES. V zmysle definície chemickej hračky podľa uvedeného ustanovenia smernice 2009/48/ES, však počas použitia hračky nemusí dôjsť k vyvolaniu chemickej reakcie alebo podobnej premeny látky, ako je to podľa definície chemickej hračky v návrhu nariadenia. Požadujeme túto časť z definície hračky v návrhu nariadenia vypustiť a zosúladiť tak definíciu chemickej hračky s definíciou podľa smernice 2009/48/ES. 	O 	N 	Ustanovenie vychádza tiež z prílohy č. 5 bod 4 transponovanej smernice. Predkladateľ upravil tabuľku zhody. 	
OAP SVL ÚV SR 	Všeobecne k návrhu 
2. V celom texte návrhu nariadenia je potrebné za slová „členský štát“ vo všetkých tvaroch doplniť slová „Európskej únie“. 	O 	A 	Pripomienka zapracovaná. 	
OAP SVL ÚV SR 	Všeobecne k návrhu 
1. Rozhodnutie Európskeho parlamentu a Rady č. 768/2008/ES vytvára spoločný rámec na uvádzanie výrobkov na trh. Z tohto rozhodnutia vychádza aj nariadenie Európskeho parlamentu a Rady č. 765/2008. Rozhodnutie Európskeho parlamentu a Rady č. 768/2008/ES však nemožno považovať za štandardný právne záväzný akt, keďže v zmysle primárneho práva platného v čase prijatia tohto rozhodnutia, teda v zmysle čl. 249 v spojení s čl. 254 ods. 3 Zmluvy o založení Európskeho spoločenstva neobsahuje adresáta, a teda nie je možné ho považovať za záväzný ani pre členské štáty ani pre fyzické osoby alebo právnické osoby. Odporúčame preto zvážiť iný spôsob harmonizácie tohto rozhodnutia, napr. formou transpozície a prípadne sa obrátiť a konzultovať postup s Európskou komisiou.  	O 	A 	Rozhodnutie č. 768/2008/ES predkladateľ harmonizuje návrhom zákona o technickej normalizácii, posudzovaní zhody a trhovom dohľade. Predkladaný návrh transponuje smernicu č. 2009/48/ES ktorá bola vypracovaná v súlade s novým regulačným rámcom ustanoveným nariadeniami EÚ č. 764/2008, 765/2008, a rozhodnutím č. 768/2008. Vzhľadom na skutočnosť, že v súčasnosti ešte prebieha k novému zákonu o technickej normalizácii, posudzovaní zhody a trhovom dohľade legislatívny proces, smernica 2009/48/ES je transponovaná formou predkladaného aproximačného nariadenia vlády SR. V budúcnosti predkladateľ predpokladá prijímanie vykonávacích nariadení vlády k zákonu o technickej normalizácii, posudzovaní zhody a trhovom dohľade, ktoré budú transponovať jednotlivé smernice týkajúce sa jednotlivých druhov výrobkov, vypracované v súlade s novým regulačným rámcom na výrobky ustanoveným vyššie uvedenými nariadeniami EÚ a rozhodnutím Európskeho parlamentu a Rady č. 768/2008/ES. 	
OAP SVL ÚV SR 	K § 5 
V § 5 písm. b) návrhu nariadenia požadujeme slovo „až“ nahradiť čiarkou. Dosiahne sa tým súlad s čl. 6 ods. 2 druhý pododsek smernice 2009/48/ES, ktorý upravuje povinnosť dovozcov. Povinnosti uvedené v § 3 písm. c) a d) návrhu nariadenia sa na dovozcov v zmysle čl. 6 ods. 1 druhý pododsek smernice 2009/48/ES nemajú vzťahovať. 	O 	N 	Predkladateľ má za to, že dovozca je v zmysle čl. 6 ods. 2 druhý pododsek preberanej smernice povinný skontrolovať technickú dokumentáciu. Jej súčasťou je aj ES vyhlásenie o zhode. Na základe tejto skutočnosti má predkladateľ za to, že možno formulovať povinnosť dovozcu uistiť sa či bolo výrobcom vydané ES vyhlásenie o zhode, resp. či bolo vykonané posúdenie zhody, teda či výrobca splnil povinnosti podľa § 3 písm c) a d) navrhovaného nariadenia. 	
ŠÚ SR 	Materiál 
K §3 písm. k) – v znení odporúčame slová „harmonizačnými predpismi Spoločenstva15)“ nahradiť slovami „harmonizačnými predpismi Európskych spoločenstiev15) ( ďalej len „Spoločenstvo“)“. 	O 	ČA 	Doplnené bolo slovo "právnymi". V ostatnom bol text ponechaný, nakoľko ide o pojem zavedený do právneho poriadku SR nariadením Európskeho parlamentu a Rady (ES) č. 765/2008 a to v čl. 2 ods. 21, na ktorý smeruje aj odkaz v poznámke pod čiarou. 	
ŠÚ SR 	Materiál 
K §16 ods.1 písm. a) – v závere znenia odporúčame vypustiť slová „tohto nariadenia vlády“. 	O 	A 	Pripomienka zapracovaná. 	
ŠÚ SR 	Materiál 
K §20 ods.2 – v znení odporúčame slová „ale spĺňa požiadavky prílohy č.2 časti 3“ nahradiť slovami „ale spĺňa požiadavky prílohy č.2 časť II oddiel 3“, keďže týmto spôsobom označovania ste postupovali v nariadení vlády č.162/2010Z.z., ktorým sa menilo a dopĺňalo nariadenie vlády č.302/2004Z.z.  	O 	A 	Pripomienka zapracovaná. 	
ŠÚ SR 	Materiál 
K §22 – keďže v Legislatívnych pravidlách vlády Slovenskej republiky sa v bode 61 uvádza: „Zrušiť právny predpis a ponechať v platnosti len jeho niektoré ustanovenia je neprípustné.“ , odporúčame upraviť celé jeho znenie napr. takto: „ Zrušuje sa nariadenie vlády Slovenskej republiky č.302/2004Z.z., ktorým sa ustanovujú podrobnosti o technických požiadavkách a postupoch posudzovania zhody na hračky v znení nariadenia vlády Slovenskej republiky č.162/2010Z.z. ku dňu 20. júla 2013 okrem §1, §2 ods.2 a 3, §3 až 17, prílohy č.1, prílohy č.2 časť I, časť II oddiel 1 a 2 a prílohy č. 3 až 6, ktoré sa zrušujú k dátumu účinnosti tohto nariadenia.“. 	O 	A 	Zrušovacie ustanovenie bolo upravené tak, aby spĺňalo požiadavky legislatívnych pravidiel vlády SR. 	
ŠÚ SR 	Prílohy 
vo všetkých prílohách odporúčame uviesť, že ide o prílohy k nariadeniu vlády č...../2010Z.z. 	O 	A 	Pripomienka zapracovaná. 	
MPSVR SR 	 
Všeobecná pripomienka : 
Predložený návrh nariadenia vlády SR ustanovuje technické požiadavky na hračky, ustanovuje povinnosti výrobcu, dovozcu ,distribútora .... 
Predložený návrh však nemá konkrétne sankčné ustanovenia za nedodržanie ustanovených povinností pre vyššie uvedené osoby. Jediným ustanovením upravujúcim „zistenie nesplnenia uložených povinností“ je § 18. 
Z hľadiska vážnosti problematiky odporúčame prehodnotiť, či ustanovenie § 18 je postačujúcou právnou úpravou ochrany spotrebiteľa – dieťaťa a prípadných následkov na zdravie dieťaťa ,pred nedodržaním nariadenia vlády SR. 
 	O 	A 	Návrh patrí do širšieho regulačného rámca na výrobky ustanoveného nariadeniami Európskeho parlamentu a Rady č. 764/2008 a č. 765/2008 a rozhodnutia Európskeho parlamentu a Rady č. 768/2008. Predkladateľ má za cieľ implementovať uvedené právne akty novým zákonom o technickej normalizáciii, posudzovaní zhody a trhovom dohľade, ktorý má riešiť otázky dohľadu nad dodržiavaním povinností vyplývajúcich z procesu posudzovania zhody a bezpečnosti výrobkov, na ktoré sa vzťahujú jednotlivé smernice v rámci uvedeného nového regulačného rámca. Predkladateľ má za to, že takýto spôsob právnej úpravy ochrany pred nebezpečnými hračkami nespĺňajúcimi požiadavky predkladaného nariadenia vlády, ktorý samozrejme predpokladá okrem ukladania opatrení na nápravu aj ukladanie finančných sankcií bude štandardný, dostatočný a spĺňajúci ciele preberanej smernice. 	
MK SR 	K § 1 
- nariadenie pomerne podrobne upravuje povinnosti výrobcu (§ 3), splnomocneného zástupcu (§ 4), dovozcu (§ 5), distribútora (§ 6), notifikovanej osoby (§ 17). Preto odporúčame doplniť do predmetu nariadenia vlády, že nariadenie upravuje aj povinnosti týchto dotknutých osôb.  	O 	A 	Pripomienka zapracovaná. 	
MK SR 	K § 2 
- písmeno a) je použitím formulácie „hračkou výrobok nie len výlučne navrhnutý alebo určený na hranie dieťaťa vo veku do 14 rokov“ nezrozumiteľné, odporúčame ho preformulovať napr. takto: „a) hračkou výrobok navrhnutý alebo určený výlučne na hranie dieťaťa vo veku do 14 rokov....“. 
- písmená b) a c) sú formulačne takmer totožné. Aký je rozdiel medzi funkčnou hračkou a funkčným výrobkom? Odporúčame formulačne upraviť tak, aby bol rozdiel medzi funkčnou hračkou a hračkou zreteľný. 
- písmeno n) odporúčame formulačne upraviť, formulácia „určením na hranie pre odôvodnený predpoklad rodiča...“ je nezrozumiteľná. Formulácia by mohla znieť napr. takto: „určením na hranie informácia pre rodiča...“. 
 	O 	ČA 	Definícia hračky bola prepracovaná. Pojem "určený na hranie pre" bol upravený na "určený na hranie". Vysvetlenie rozdielu medzi funkčným výrobkom a funkčnou hračkou bolo zaradené do dôvodovej správy k návrhu. 	
MK SR 	K § 9 
- v ods. 1 písm. a) a b) odporúčame slová „spĺňa požiadavky ustanovené týmto nariadením vlády“ presunúť do predvetia. Ide o legislatívno- technickú úpravu.  	O 	A 	Pripomienka zapracovaná. 	
MK SR 	K § 22 
- za slová „posudzovania zhody“ odporúčame vložiť slová „na hračky“. Ide o opravu v názve nariadenia vlády.  	O 	A 	Pripomienka zapracovaná. 	
MK SR 	K § 2 
- v písmene i) odporúčame nahradiť slovo "vyrábať" slovom "používať". 
- v písmene k) odporúčame vložiť za slovo "dlhodobého" slovo "škodlivého".  	O 	ČA 	Slovo "vyrábať" nemožno nahradiť slovom "používať", nakoľko ide o požiadavku z preberanej smernice. Za slovo "dlhodobého" bolo vložené slovo "škodlivého". 	
MDVaRR SR 	 
V § 2 písm. a) odporúčame vypustiť slová „nie len“. 	O 	A 	Definícia pojmu hračka bola prepracovaná. 	
MDVaRR SR 	 
V § 20 ods. 1 odporúčame slová „do 20. júla 2011“ nahradiť slovami „pred nadobudnutím účinnosti tohto nariadenia“. 	O 	N 	Predkladateľ považuje za vhodnejšie uvedenie konkrétneho dátumu. 	
MDVaRR SR 	 
Všetky prílohy predmetného návrhu odporúčame uviesť týmito slovami: „Príloha č. ... k nariadeniu vlády č. ... Z. z.“. 	O 	A 	Pripomienka zapracovaná. 	
MH SR 	Všeobecne  
Návrh nariadenia nie je v súlade so smernicou Európskeho parlamentu a Rady 2009/48/ES z 18. júna 2009 o bezpečnosti hračiek (ďalej len „smernica o bezpečnosti hračiek“), ktorou sa má táto smernica implementovať do právneho poriadku Slovenskej republiky. Smernica ustanovuje pravidlá bezpečnosti hračiek a ich voľného pohybu v rámci Európskej únie. Obsahuje široký rozsah ustanovení zabezpečujúcich bezpečnosť hračiek, od definovania hračiek, bezpečnostných požiadaviek na hračky, cez povinnosti hospodárskych subjektov, notifikovaných osôb, orgánov dohľadu nad trhom, notifikovaných osôb. Návrh nariadenia uvádza v § 1 „Toto nariadenie vlády ustanovuje technické požiadavky a postupy posudzovania zhody na skupinu určených výrobkov podľa osobitného predpisu, ktorou sú hračky“, hoci v skutočnosti rozsah nariadenia je širší. 

Smernica o bezpečnosti hračiek je prvou smernicou tzv. nového prístupu, ktorá zohľadňuje požiadavky rozhodnutia Európskeho parlamentu a Rady 768/2008/ES z 9. júla 2008 o spoločnom rámci na uvádzanie výrobkov na trh a o zrušení rozhodnutia 93/468/EHS. Zavádza nové povinnosti pre výrobcov, dovozcov a distribútorov, nové vzťahy medzi orgánmi dohľadu nad trhom a notifikovanými osobami. Nariadením vlády nie je možné tieto nové povinnosti upravovať. Návrh nariadenia nemá ani oporu v zákone, nakoľko žiaden doterajší zákon neupravuje povinnosti týchto hospodárskych subjektov v súlade so smernicou o bezpečnosti hračiek. 
Hračky sú spotrebiteľským výrobkom. Jediným orgánom dohľadu nad trhom s hračkami je Slovenská obchodná inšpekcia v súlade so zákonom č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov (ďalej len „zákon č. 128/2002 Z. z . o štátnej kontrole vnútorného trhu“) a zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov (ďalej len „zákon č. 250/2007 Z. z. o ochrane spotrebiteľa“). Návrh nariadenia neberie do úvahy túto skutočnosť. 

V smernici sa používajú pojmy, ktoré majú obsahovo už iný význam, ako rovnaké pojmy v zákonoch Slovenskej republiky, najmä v zákone č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, na ktorý sa materiál odvoláva, čo považujeme za veľmi nevhodné riešenie. 
Materiál obsahuje viacero logických, formálnych a legislatívnych nedostatkov bez logickej systematiky a usporiadania. 
Nové povinnosti pre hospodárske subjekty budú mať dopad na podnikateľskú sféru, pokiaľ budú uplatniteľné. 
Vzhľadom na závažnosť a zásadnosť našich pripomienok navrhujeme materiál stiahnuť a vypracovať návrh zákona o bezpečnosti hračiek v úzkej spolupráci s Ministerstvom hospodárstva Slovenskej republiky. Ďalšou možnosťou je pripraviť návrh nariadenia o bezpečnosti hračiek v nadväznosti na nový zákon o bezpečnosti výrobkov a novelu zákona č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov. Je potrebné dať do súladu pôsobnosť ÚNMS SR so zákonom č. 575/2001 Z. z. o organizácii činnosti vlády a organizácii ústrednej štátnej správy. 
 	O 	N 	Predkladateľ má za to, že predložený návrh nariadenia je v súlade s preberanou smernicou a riadne ju transponuje. § 1 návrhu - predmet a pôsobnosť, bol doplnený. Predkladateľ nesúhlasí s tvrdením MH SR, že aproximačným nariadením vlády SR nemožno upravovať povinnosti. Predkladateľ nesúhlasí s tvrdením MH SR, že jediným orgánom dohľadu nad trhom s hračkami je Slovenská obchodná inšpekcia. Predkladateľ má za to, že návrh rešpektuje jeho pôsobnosť vyplývajúcu z kompetenčného zákona. 	
MH SR 	K návrhu nariadenia 
Požadujeme materiál stiahnuť a opätovne predložiť vo forme návrhu zákona. Ústava SR síce umožňuje vydávanie aproximačných nariadení v oblasti ochrany spotrebiteľa, ale bezpečnosť spotrebiteľov, najmä detí, vyžaduje formu zákona, ktorý schváli NR SR. Ak predkladateľ nevyhovie tejto pripomienke, požadujeme v celom návrhu vypustiť ustanovenia, najmä § 18, ktoré upravujú postup orgánov štátnej správy, keďže tento môže byť upravený v zmysle čl. 2 ods. 2 Ústavy iba na základe ústavy, v jej medziach a v rozsahu a spôsobom, ktorý ustanoví zákon. 	Z 	A 	Na základe rozporového konania predkladateľ upravil § 18 tak, že postup štátnych orgánov bol vypustený. Úprava dohľadu nad dodržiavaním ustanovených povinností bude riešená v zákone o technickej normalizácii, posudzovaní zhody a trhovom dohľade. 	
MH SR 	K § 1 ods. 1 
Požadujeme zosúladiť rozsah s obsahom materiálu. Pojem „určené výrobky“ sa v v legislatíve Európskej únie nenachádza, navrhujeme preto vypustiť tento pojem z návrhu nariadenia a celý odsek preformulovať. Zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov, na ktorý sa nariadenie odvoláva, obsahuje pojmy a ustanovenia, ktoré nie sú v súlade s novou legislatívou Európskej únie. 	Z 	ČA 	§ 1 návrhu nariadenia vlády bol upravený. 	
MH SR 	K § 1 ods. 2 
Navrhujeme zmeniť definíciu hračiek nasledovne: „hračkou výrobok navrhnutý alebo určený, či už výlučne alebo nie výlučne, na hranie pre dieťa vo veku do 14 rokov; za hračku sa nepovažuje výrobok uvedený v prílohe č. 1. 	O 	A 	Definícia pojmu hračka bola prepracovaná. 	
MH SR 	K § 3 až 8 
Požadujeme odstrániť povinnosti, ktoré už ustanovujú iné predpisy, najmä zákon č. 250/2007 Z. z. o ochrane spotrebiteľa, nariadenie vlády SR č. 404/2007 Z. z. o všeobecnej bezpečnosti výrobkov a zosúladiť znenie § 3 až 8 s návrhom zákona Ministerstva hospodárstva SR o bezpečnosti výrobkov. 	Z 	N 	MH SR na základe rozporového konania netrvalo na zásadnej pripomienke. 	
MH SR 	K § 9 
Ods. 1 a 2 navrhujeme vypustiť. Stačí sa odvolať na zákon č. 250/2007 Z. z. o ochrane spotrebiteľa. Tento paragraf navrhujeme zaradiť za § 10 ako odsek 4. 

 	O 	N 	Predkladateľ považuje zaradenie ustanovenia za vyhovujúce. Ustanovenie transponuje čl. 12 a 13 preberanej smernice, preto predkladateľ považuje za potrebné ho ponechať. Z hľadiska legislatívnej praxe sa obdobné ustanovenie vyskytuje v desiatkach aproximačných nariadeniach vlády SR. 	
MH SR 	K § 10 
§ 10 požadujeme zaradiť za § 2 ako § 3. 	Z 	N 	Predkladateľ považuje usporiadanie ustanovení za vhodnejšie tak, ako je navrhnuté. Na základe rozporového konania MH SR zmenilo pripomienku na obyčajnú. 	
MH SR 	K § 18 
Požadujeme ustanovenie vypustiť z dôvodu rozporu s ústavou. 	Z 	A 	Na základe rozporového konania predkladateľ upravil § 18 tak, že postup štátnych orgánov bol vypustený. Úprava dohľadu nad dodržiavaním ustanovených povinností bude riešená v zákone o technickej normalizácii, posudzovaní zhody a trhovom dohľade. 	
MH SR 	K § 18 ods. 1 
Ak navrhovateľ nevyhovie zásadnej pripomienke o vypustení ustanovení upravujúcich konanie orgánov štátnej správy, požadujeme zmeniť znenie na „dohľad nad trhom s hračkami vykonáva Slovenská obchodná inšpekcia podľa osobitných predpisov“ a v poznámke pod čiarou 20) uviesť „zákon č. 128/2002 Z. z . o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov a zákona č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov“ namiesto „Čl. 15 až 29 nariadenia (ES) č. 765/2008, § 30 a 31 zákona č. 264/1999 Z. z. v znení neskorších predpisov“.  	Z 	A 	Na základe rozporového konania predkladateľ upravil § 18 tak, že postup štátnych orgánov bol vypustený. Úprava dohľadu nad dodržiavaním ustanovených povinností bude riešená v zákone o technickej normalizácii, posudzovaní zhody a trhovom dohľade. 	
MH SR 	K § 18 ods. 10 
Požadujeme zaradiť do príslušných paragrafov, ktoré ustanovujú povinnosti hospodárskych subjektov.  	Z 	A 	Na základe rozporového konania predkladateľ upravil § 18 tak, že postup štátnych orgánov bol vypustený. Úprava dohľadu nad dodržiavaním ustanovených povinností bude riešená v zákone o technickej normalizácii, posudzovaní zhody a trhovom dohľade. 	
MH SR 	K § 19 
Odporúčame slovo „úrad“ nahradiť slovami „Ministerstvo hospodárstva Slovenskej republiky“. Bezpečnosť hračiek vrátane dohľadu nad trhom patrí do kompetencie ministerstva. 	O 	N 	Transpozícia smernice je v gescii predkladateľa a predkladateľ má za to, že povinnosť predkladať správy o uplatňovaní smernice tiež patrí do jeho pôsobnosti a nie do pôsobnosti MH SR.  	
MH SR 	K Doložke vplyvov 
Požadujeme vyčísliť vplyvy na podnikateľské prostredie, keďže návrhom sa zavádzajú nové povinnosti, napr. § 8. 	Z 	A 	Doložka bola dopracovaná. 	
MS SR 	k § 20 
V § 20 ods. 2 nahradiť slová „20. júla 2013 spĺňa“ slovami „20. júla 2013 nespĺňa“, aby prechodné ustanovenie dávalo zmysel 	O 	A 	Text ustanovenia bol upravený spojka "ale" bola nahradená spojkou "a". 	
MS SR 	k § 2 
V § 2 písm. a) a g) vykonať úpravy v súlade s pravidlami slovenského pravopisu. 	O 	ČA 	Definícia pojmu hračky bola prepracovaná. § 2 písm. g) zostalo bez zmeny. 	
MZ SR 	k § 7 
Ustanovenie § 7 odporúčame systematicky zaradiť do § 3 ako nový odsek 2. 
Odôvodnenie 
Legislatívno-technická úprava. 
 	O 	N 	Predkladateľ považuje za vhodnejšie navrhnuté usporiadanie. 	
MZ SR 	k § 8 
V § 8 odporúčame doplniť nadpis napríklad takto: „Ďalšie povinnosti výrobcu, splnomocneného zástupcu, dovozcu a distribútora“. 
Odôvodnenie 
Legislatívno-technická úprava. 
 	O 	A 	Pripomienka zapracovaná. 	
MZ SR 	k § 9 
Ustanovenia § 9 ods. 1 písm. a) a b) odporúčame vypustiť a ostatné ustanovenia systematicky zaradiť do § 20 medzi záverečné ustanovenia. 
Odôvodnenie 
Legislatívno-technická úprava. Skutočnosť, že hračky, ktoré spĺňajú požiadavky podľa navrhovaného nariadenia vlády, môžu byť uvedené na trh, resp. nesmie sa brániť ich sprístupneniu na trh, vyplýva z účinnosti nariadenia vlády. 
 	O 	N 	Predkladateľ považuje za vhodnejšie úprau ponechať. Jasným spôsobom tak bude zabezpečená transpozícia čl. 12 preberanej smernice, pričom z pohľadu legislatívnej praxe nejde o ojedinelé ustanovenie. Množstvo (niekoľko desiatok) aproximačných nariadení vlády v pôsobnosti rezortu dopravy obsahuje podobné ustanovenia.  	
MZ SR 	k § 10 
V § 10 ods. 3 slovo „odseku“ odporúčame nahradiť slovom „odsekov“. 
Odôvodnenie 
Legislatívno-technická úprava. 
 	O 	A 	Pripomienka zapracovaná. 	
MZ SR 	k § 11 
V § 11 odporúčame doplniť nadpis (napríklad „Upozornenie“), resp. v § 10 nadpis „Všeobecné bezpečnostné požiadavky“ umiestniť nad paragrafom (ako spoločný nadpis § 10 a 11). 
Odôvodnenie 
Legislatívno-technická úprava. 
 	O 	A 	Nadpis bol doplnený. 	
MZ SR 	k § 20 
Nadpis nad § 20 odporúčame preformulovať takto: „Prechodné a záverečné ustanovenia“. 
Odôvodnenie 
Legislatívno-technická úprava. 
 	O 	A 	Pripomienka zapracovaná. 	
MZ SR 	k § 20 
Ustanovenia § 20 odporúčame preformulovať napríklad takto: 
„(1) Ak hračka uvedená na trh do 19. júla 2011 spĺňa požiadavky podľa predpisov účinných do 19. júla 2011, nemožno brániť jej sprístupneniu na trh. 
(2) Hračku, ktorá spĺňa požiadavky podľa tohto nariadenia vlády okrem prílohy č. 2 časti 3 možno uviesť na trh do 19. júla 2013, ak spĺňa požiadavky podľa prílohy č. 2 časti 3 predpisov účinných do 19. júla 2011, a nemožno brániť jej sprístupneniu na trh.“. 
Odôvodnenie 
Legislatívno-technická úprava. 
 	O 	N 	Predkladateľ považuje za vhodnejšie uviesť konkrétny právny predpis. 	
MZ SR 	k § 22 
V § 22 odporúčame vypustiť slová „k dátumu účinnosti tohto nariadenia vlády okrem § 2 ods. 1 a prílohy č. 2 časti 3, ktoré sa zrušujú 20. júla 2013“. 
Odôvodnenie 
Legislatívno-technická úprava (v nadväznosti na prechodné ustanovenia). 
 	O 	A 	Pripomienka zapracovaná. 	
MZ SR 	k prílohe č. 2 
V prílohe č. 2 v bode 3. písm. d) a e) v prvom bode odporúčame slovo „rovných“ nahradiť slovom „rovnakých“ a slovo „stanovené“ nahradiť slovom „ustanovené“. 
Odôvodnenie 
Legislatívno-technická úprava. 
 	O 	ČA 	Slovo "rovných" považuje predkladateľ za vhodné na vyjadrenie matematickej rovnosti. Slovo "stanovené" bolo nahradené slovom "ustanovené".  	
MZ SR 	k prílohe č. 4 
V prílohe č. 4 v bode 9. v poslednej vete odporúčame za slovo “zapletením“ doplniť slovo „sa“. 
Odôvodnenie 
Jazyková úprava. 
 	O 	A 	Pripomienka zapracovaná. 	
MV SR 	Všeobecne 
Návrh nariadenia je potrebné upraviť legislatívno-technicky a viaceré jeho ustanovenia preformulovať, pretože sú jednak nezrozumiteľné a tiež napriek vôli ustanoviť povinnosť pre určité subjekty túto podmieňujú napr. takou skutočnosťou „ak sa domnieva alebo ak má dôvod domnievať sa“ resp. „ak to považuje za potrebné vzhľadom na riziko“, čo bude v praxi nevynútiteľné. Z legislatívno-technického hľadiska je potrebné pri vnútorných odkazoch na nariadenie vypustiť na všetkých miestach slovo „vlády“ a tiež vymedziť niektoré pojmy ako napr. „distribútor“ alebo „notifikovaná osoba“.  	O 	A 	Návrh bol prehodnotený v zmysle pripomienky. Použité neurčité formulácie vychádzajú z textu preberanej smernice, ktorá týmto spôsobom ponecháva istú mieru voľnosti uváženia, resp. priestor pre uplatnenie úvahy pri konaní orgánu dohľadu. Vnútorné odkazy boli prekontrolované. Pojmy preberané z iných právnych aktov boli identifikované príslušnými odkazmi. 	
MPRV SR 	K § 2 písm. a) 
V § 2 písm. a) navrhujeme uviesť toto znenie: 
"a) hračkou výrobok výlučne navrhnutý alebo určený na hranie dieťaťa vo veku do 14 rokov; za hračku sa nepovažuje výrobok uvedený v prílohe č. 1.". 	O 	ČA 	Definícia pojmu hračka bola prepracovaná. 	
MPRV SR 	K § 20 ods. 1 
V § 20 ods. 1 navrhujeme uvedené slová " Ak hračka uvedená na trh do 20. júla 2011 " nahradiť slovami " Ak hračka uvedená na trh pred nadobudnutím účinnosti tohto nariadenia vlády". 	O 	N 	Predkladateľ považuje za vhodnejšie uviesť konkrétny dátum. 	
MPRV SR 	K prílohe č. 1 
V prílohe č. 1 navrhujeme uviesť toto znenie: 
" Príloha č. 1 
k nariadeniu vlády č..../ 2011 Z. z. ". 
Obdobnú úpravu odporúčame vykovať vo všetkých prílohách navrhovaného nariadenia vlády Slovenskej republiky. 	O 	A 	Pripomienka zapracovaná. 	
SOI 	§ 2 Vymedzenie pojmov 
Definíciu hračky uviesť podľa článku 2 smernice EP a Rady 2009/48/ES o bezpečnosti hračiek 
 	O 	A 	Definícia bola prepracovaná. 	
SOI 	§ 6 Povinnosti distribútora 
Uviesť odvolávku na nariadenie (ES)č. 765/2008, tak ako je to uvedené pri povinnostiach výrobcu, splnomocneného zástupcu a dovozcu 	O 	A 	Pripomienka zapracovaná. Odkaz je použitý pri prvom výskyte slova "distribútor". 	
SOI 	§ 8 ods. 1 upraviť nasledovne 
Výrobca, splnomocnený zástupca, dovozca a distribútor na základe žiadosti orgánu trhového dohľadu identifikuje: 
a) subjekt, ktorý mu hračku dodal 
b) subjekt, ktorému hračku dodal. 
 	O 	ČA 	Ustanovenie bolo presunuté medzi povinnosti jednotlivých subjektov. 	
SOI 	§ 13 Označenie CE 
Doplniť v ods. 5, že označenie CE môže umiestniť aj splnomocnený zástupca (podľa nariadenia(ES) č. 765/2008) 
 	O 	ČA 	Skutočnosť, že splnomocnený zástupca plní povinnosti výrobcu podľa obsahu písomného splnomocnenia je vyjadrená v § 4 ods. 1 návrhu. Návrh bol prekontrolovaný a boli vypustené slová "splnomocnený zástupca" z iných ustanovení ukladajúcich povinnosti výrobcovi (napr. § 10 ods. 2, § 11 ods. 4, § 12). 	
SOI 	§ 18 Činnosť orgánu trhového dohľadu 
ods. 4 nahradiť 
Ak orgán trhového dohľadu zistí, že hračka nespĺňa požiadavky ustanovené týmto nariadením vlády, bezodkladne vyzve výrobcu, splnomocneného zástupcu, dovozcu alebo distribútora, aby prijal nápravné opatrenia na zosúladenie hračky s uvedenými požiadavkami, stiahol hračku z trhu alebo ju prevzal späť v lehote zohľadňujúcej charakter rizika. 	O 	N 	Predkladateľ považuje navrhovaný text za vyhovujúci. 	
SOI 	§ 18 Činnosť orgánu trhového dohľadu 
ods. 5 upraviť 
nahradiť text "... orgán trhového dohľadu prijme primerané prechodné opatrenie ..." 
textom : "....orgán trhového dohľadu uloží primerané opatrenie ...." 

Odôvodnenie 
Orgán dozoru nemôže prijať opatrenia, ale ich môže uložiť. 

 	O 	A 	Pripomienka zapracovaná. 	
SOI 	§ 18 Činnosť orgánu trhového dohľadu 
ods. 6 

upraviť tak, že uvedený text nahradiť textom podľa čl. 42 bod 2 smernice EP a Rady 2009/48/ES o bezpečnosti hračiek (znenie podľa ods.6 návrhu NE SR nie je možné reálne aplikovať) 
 	O 	N 	Podľa názoru predkladateľa návrh je v súlade s čl. 42 bod 2 preberanej smernice a je možné ho aplikovať. 	
SOI 	§ 18 Činnosť orgánu trhového dohľadu 
ods. 9 

upraviť tak, že uvedený text nahradiť textom podľa čl. 44 smernice EP a Rady 2009/48/ES o bezpečnosti hračiek 	O 	N 	Predkladateľ považuje text návrhu za súladný s čl. 44 preberanej smernice. 	
SOI 	§ 18 Činnosť orgánu trhového dohľadu 
ods. 11 upraviť nasledovne: 
Ak príslušný hospodársky subjekt zistené nedostatky neodstráni, orgán trhového dohľadu uloží primerané opatrenie na obmedzenie alebo zakázanie sprístupnenia hračky na trhu alebo zabezpečenie jej spätného prevzatia alebo stiahnutia z trhu  	O 	N 	Predkladateľ nepovažuje za vhodné nahradenie osôb výrobca, splnomocnený zástupca, dovozca alebo distribútor pojmom "hospodársky subjekt".  	
SOI 	§ 18 Činnosť orgánu trhového dohľadu 
ods. 10 upraviť nasledovne: 
Príslušný hospodársky subjekt na základe zistení orgánu trhového dohľadu: 
a) odstráni označenie CE, ktoré bolo umiestnené v rozpore s §13, 
b) umiestni označenie CE, ak nebolo vôbec umiestnené, 
c) vydá ES vyhlásenie o zhode, ak nebolo vydané, 
d) opraví ES vyhlásenie o zhode, ak nebolo vystavené podľa požiadaviek § 12, 
e) vypracuje alebo doplní technickú dokumentáciu, ak nie je dispozícii alebo nespĺňa požiadavky 
§ 16 ods. 1 
 	O 	N 	Predkladateľ nepovažuje za vhodné nahradiť osoby výrobca, splnomocnený zástupca, dovozca alebo distribútor pojmom "hospodársky subjekt".